text: Hantum
  
  
  Gemeente | Noardeast-Fryslân | ||||
  Ynwennertal (2006) | 380 | ||||
  Webstee | http://www.4h-side.nl/index.html |
  Hantum is in doarp dat sûnt 2019 yn de gemeente Noardeast-Fryslân leit, dêrfoar lei it yn it westen fan de gemeente Dongeradiel. Hantum hat sa'n 380 ynwenners. It is it kearndoarp fan de trije doarpen Hantumhuzen, Hantumerútbuorren en De Lytse Jouwer, mar it hat gjin winkelfoarsjennings mear.
  Ynhâld
  Untstean en namme[bewurkje seksje | boarne bewurkje]
  Der wurdt tocht dat Hantum om it begjin fan de jiertelling hinne op in kwelderwâl ûntstien is. Der waard in terp opsmiten dy't sa no en dan wer ferhege waard. Yn de 10e iuw wurdt der sprutsen oer Hanaten.
  De frij hege terp is om 1900 hinne ôfgroeven. De tsjerke is sa oan de râne fan it doarp kommen te stean.
  De namme kin tsjutte op hiem fan Hante, fan Hana of Hund. Oaren gean der fan út dat wy tinke moatte oan it Aldfryske wurd hä, yn it hjoeddeisk Frysk hea.
  Wapen[bewurkje seksje | boarne bewurkje]
  De skeandieling is ôflaat fan it wapen fan Westdongeradiel. De peinjes binne oan de iene kant it symboal fan de Hillige Nikolaas, de eardere skutspatroan en oan de oare kant in symboal foar de rjochtssittingen dy't hjir eartiids barden. De ikel komt út it wapen fan de famylje Hettinga.
  Gebouwen[bewurkje seksje | boarne bewurkje]
  De Tsjerke[bewurkje seksje | boarne bewurkje]
  De tsjerke moat yn de 12e iuw boud wêze. It sizzen is dat in Utertske wijbiskop der yn 1335 in alter ynwijd hat. De patroanhillige wie Sint Marten. Dat soe der op wize kinne dat Hantum in bân hie mei de biskop fan Utert. Sint Marten wie ek de patroanhillige fan bisdom Utert.
  De foarse toer is boud yn 1808, by in feroaring fan it westwurk.
  Kinnema sate[bewurkje seksje | boarne bewurkje]
  Oan de noardwest kant fan it doarp stiet Kinnema sate. De foarein is boud yn de styl fan in deftige boargerswenning. De gong rint yn it midden en der binne treppens foar it hûs.
  De Stûpa[bewurkje seksje | boarne bewurkje]
  In frjemde ein yn it byt is de stûpa, dy't yn 1993 der kommen is. De stûpa is boud yn de styl fan in Tibetaanske timpel. Hy stiet op it eardere plak fan in pleats. Dy is oan in boeddistyske organisaasje skonken. De stûpa wurdt brûkt as boeddistysk besinnings- en meditaasjesintrum. Der wurdt hieltyd mear útwreide. De lieding is yn hannen fan in útwykte Tibetaanske muonts.
  Wene Karmae Chö Ling, de stûpa yn Hantum
  De mûne[bewurkje seksje | boarne bewurkje]
  Om 1930 hinne gie de mealder oer ta it meitsjen fan lynkoeken. Om net hielendal ôfhinklik fan de wyn te wêzen, hat er in dieselmotor oanskaft. Op 1 maart 1949 hat der in swiere stoarm yn Hantum en omkriten west, dy't nochal wat skea oanrjochte hat. Fan de mûne wie de kap der ôfwaaid. De mealder hat doe de romp ynkoarte, betimmere en is fierder gien mei syn foeraazjebedriuw. Letter is dat 'gebou' ôfbrutsen. Dêr't de mûne stien hat stiet no in wenhûs.
  De skoalle[bewurkje seksje | boarne bewurkje]
  Hantum hat noch in skoalle út 1845. It gebou is útwreide en wurdt tsjintwurdich brûkt as doarpshûs d´Ald Skoalle.
  Befolking[bewurkje seksje | boarne bewurkje]
  Ynwennertallen[bewurkje seksje | boarne bewurkje]
  Mienskip[bewurkje seksje | boarne bewurkje]
  Mei Hantumerútbuorren hat Hantum ien Feriening Doarpsbelang.
  'Hichtepunten' is al sûnt ein santiger jierren it doarpsblêd foar Hantum, Hantumhuzen, Hantumerútbuorren en De Lytse Jouwer.
  De sportfjilden hjitte 'Yn 'e bedelte',
  Ferienings[bewurkje seksje | boarne bewurkje]
  - Skaakclub Hantum c.a.
  - Kuorbalferiening DTL
  Lju[bewurkje seksje | boarne bewurkje]
  - Klún & Knoffelhakke is in kabaretduo út Hantum
  - In bekende Hantumer is Antonius Brugmans (22 oktober 1732 - 1789). Hy wurke oan de universiteit fan Grins as heechlearaar yn de Wiisbegearte.
  Strjitten[bewurkje seksje | boarne bewurkje]
  Brantgumerwei, De Terpen, Dokkumerwei, Doarpsstrjitte, Fetzewei, Gruttesteech, Hearewei, Hiausterwei, Kennemareed, Master Beymastrjitte, Pastorijelân, Smidstrjitte, Stasjonswei, Stoepawei, Ternaarderwei, Titus Conradistrjitte, Tsjerkestrjitte.
  Keppeling om utens[bewurkje seksje | boarne bewurkje]
  - Webstee tegearre mei Hantumhuzen, Hantumerútbuorren en De Lytse Jouwer
  - Foto's fan Hantum en omkriten